જેને લઈને વિધાનસભાની ચૂંટણી અગાઉ પૂર્ણા નદીપારના વધુ 9 ગામોને નૂડામાંથી રદ કરતુ જાહેરનામુ પ્રસિદ્ધ કરાયું હતું. 9 ગામોની બાદબાકી બાદ 15 ગામ અને 2 શહેર જ નૂડામાં રહ્યા છે. જોકે હાલમાં એવી વાત વાયુવેગે પ્રસરી છે કે નૂડામાં સામેલ 15 ગામોમાંથી વધુ 9 ગામો નીકળી જઈ હવે નવસારીને અડીને આવેલા 6 ગામો જ રહ્યા છે. માત્ર 6 ગામો જ નૂડામાં રહી ગયાની વાત માની લઈ મંગળવારે નવસારી નજીકના 6 ગામો જમાલપોર, ઈંટાળવા, છાપરા, કબીલપોર, વિરાવળ અને કાલીયાવાડીના સરપંચો-ઉપસરપંચો નવસારી કલેકટરાલય પહોંચી ગયા હતા.